Title: กฎกระทรวง ฉบับที่ 94 (พ.ศ. 2531) ออกตามความในพระราชบัญญัติเงินตรา พ.ศ. 2501

กฎกระทรวง
ฉบับที่ ๙๔
(พ.ศ. ๒๕๓๑)
ออกตามความในพระราชบัญญัติเงินตรา
พ.ศ. ๒๕๐๑[๑]

อาศัยอำนาจตามความในมาตรา ๕ และมาตรา ๑๐
แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้
ดังต่อไปนี้

ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด
ลวดลาย และลักษณะอื่น ๆ ของเหรียญกษาปณ์โลหะสองสี (สีขาวและสีทอง) ราคาสิบบาท
ตามบัญชีท้ายกฎกระทรวงนี้

ให้ไว้ ณ วันที่ ๙ กันยายน พ.ศ. ๒๕๓๑
ประมวล  สภาวสุ
รัฐมนตรีว่าการกระทรวงการคลัง

[เอกสารแนบท้าย]

๑.
บัญชีท้ายกฎกระทรวง ฉบับที่ ๙๔ (พ.ศ. ๒๕๓๑) ออกตามความในพระราชบัญญัติเงินตรา พ.ศ
๒๕๐๑

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรจัดทำเหรียญกษาปณ์โลหะสองสี (สีขาวและสีทอง) ราคาสิบบาท
ออกใช้แทนธนบัตรชนิดราคาสิบบาท เนื่องจากธนบัตรชนิดราคาสิบบาทเป็นธนบัตรราคาต่ำสุดที่ใช้หมุนเวียนทั่วไปในหมู่ประชาชนอย่างคล่องตัว
และมีปริมาณความต้องการเพิ่มมากขึ้นเป็นลำดับ เป็นเหตุให้มีอายุการใช้หมุนเวียนสั้นมากกว่าธนบัตรชนิดราคาอื่น
ทำให้ทางราชการต้องเสียค่าใช้จ่ายในการจัดพิมพ์และทำลายธนบัตรสูงซึ่งเมื่อเทียบกับการจัดทำเหรียญกษาปณ์แล้ว
ค่าใช้จ่ายในการจัดทำเหรียญกษาปณ์ต่ำกว่ามากและเหรียญกษาปณ์มีอายุการใช้หมุนเวียนยืนนานกว่าธนบัตร
และโดยที่มาตรา ๑๐ แห่งพระราชบัญญัติเงินตรา พ.ศ. ๒๕๐๑ บัญญัติให้กำหนดชนิด ราคา
โลหะ อัตราเนื้อโลหะ น้ำหนัก ขนาด ลวดลาย และลักษณะอื่น ๆ ของเหรียญกษาปณ์
รวมทั้งอัตราเผื่อเหลือเผื่อขาดโดยกฎกระทรวง  จึงจำเป็นต้องออกกฎกระทรวงนี้

ปิยะธิดา/ปรับปรุง
๒๔ พฤษภาคม
๒๕๖๑

[๑] ราชกิจจานุเบกษา เล่ม ๑๐๕/ตอนที่ ๑๔๙/หน้า ๒๘๖/๑๓ กันยายน ๒๕๓๑